ब्यूटी पार्लर की महिला वर्कर ने की लाखों की ठगी, पर्चा
लुधियाना| ग्रेसब्यूटी पार्लर में काम करने वाली महिला वर्कर ने रसीदों में हेराफेरी कर लाखों रुपयों की ठगी कर ली। थाना डिवीजन नंबर पांच पुलिस ने माॅडल टाउन के रहने वाले जगदीप सिंह की शिकायत पर महिला वर्कर पर मामला दर्ज किया है। आरोपी का नाम कुलदीप कौर है, वह गली नंबर सात बाबा दीप सिंह नगर की रहने वाली है। पुलिस को दी शिकायत में जगदीप सिंह ने बताया कि उसका केसर काॅम्प्लेक्स सराभा नगर में ग्रेस ब्यूटी पार्लर है। आरोपी कुलदीप कौर उसके ब्यूटी पार्लर में नौकरी करती थी, वह ब्यूटी पार्लर में आने वाले ट्रेनियों से फीस लेकर निधी जैन के पास जमा करवाती थी। जून 2015 से मार्च 2016 तक उसने ट्रेनियों से ज्यादा फीस ली और रसीदों में हेराफेरी कर निधी के पास कम रकम जमा करवा कर लाखों रुपए की ठगी की है। जांच में आरोप सही पाए जाने पर पुलिस ने कुलदीप कौर पर मामला दर्ज कर लिया।
hin_Deva hin_Deva